text: Útróðrarbátarnir fáa lutfalsliga fleiri dagar, og línuskip fáa lutfalsliga færri dagar
text: #000004
text: Línuskip og útróðrarbátar sleppa eisini at royna á Føroyabanka í ár.
text: #000005
text: Dennis Holm, landsstýrismaður, hevur sent uppskot um kunngerð um tíðaravmarkaða serskipan fyri at fiska botnfisk á Føroyabanka til hoyringar.
text: #000006
text: Skipanin er broytt sammett við 2022.
text: #000007
text: Fiskidagarnir vera býttir øðrvísi millum bólkarnar enn í fjør.
text: #000008
text: Ásett verður, at línuskip bara kunnu royna á Føroyabanka eftir hálvan august.
text: #000009
text: Skipanin fyri útróðrarbátarnar undir 15 tons í bólki 5 er eisini broytt í uppskotinum.
text: #000010
text: Í ár sleppa bara teir vinnuliga virknastu bátarnir á Bankan.
text: #000011
text: Fyri at fáa loyvi, skal báturin hava avreitt fyri 500.000 kr. ella meira í minst eitt av seinastu trimum árunum.
text: #000012
text: Í fjør fiskaðu útróðrarbátar undir 15 tons av felags fiskidøgum uttan avmarkingar.
text: #000013
text: Hetta verður nú broytt soleiðis, at eitt hámark verður sett fyri hvønn bátin.
text: #000014
text: Hetta verður gjørt, sigur Fiskimálaráðið, fyri at fiskavirkini í Føroyum skulu fáa fiskin.
text: #000016
text: Sambært uppskotinum um kunngerð eru 330 fiskidagar á Føroyabanka í ár.
text: #000017